CELEX: 32022D0059
Language: lv
Date: 2022-01-10 00:00:00
Title: Politikas un drošības komitejas Lēmums (KĀDP) 2022/59 (2022. gada 10. janvāris), ar ko ieceļ ES spēku komandieri Eiropas Savienības militārajai operācijai Bosnijā un Hercegovinā un atceļ Lēmumu (KĀDP) 2021/5 (BiH/32/2022)

17.1.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 10/77
               
            
         POLITIKAS UN DROŠĪBAS KOMITEJAS LĒMUMS (KĀDP) 2022/59
         (2022. gada 10. janvāris),
         ar ko ieceļ ES spēku komandieri Eiropas Savienības militārajai operācijai Bosnijā un Hercegovinā un atceļ Lēmumu (KĀDP) 2021/5 (BiH/32/2022)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. pantu,
         ņemot vērā Padomes Vienoto rīcību 2004/570/KĀDP (2004. gada 12. jūlijs) par Eiropas Savienības militāro operāciju Bosnijā un Hercegovinā (1) un jo īpaši tās 6. panta 1. punktu,
         tā kā:
         
                     (1)
                  
                  
                     Ievērojot Vienotās rīcības 2004/570/KĀDP 6. panta 1. punktu, Padome pilnvaroja Politikas un drošības komiteju (PDK) pieņemt attiecīgos lēmumus par ES spēku komandiera iecelšanu Eiropas Savienības militārajai operācijai Bosnijā un Hercegovinā (“ES spēku komandieris”).
                  
               
                     (2)
                  
                  
                     PDK 2020. gada 15. decembrī pieņēma Lēmumu (KĀDP) 2021/5 (2), ar ko ģenerālmajoru Alexander PLATZER iecēla par ES spēku komandieri.
                  
               
                     (3)
                  
                  
                     Austrijas militārās iestādes 2021. gada 3. novembrī ieteica par ES spēku komandieri iecelt ģenerālmajoru Anton WESSELY, kurš no 2022. gada 20. janvāra nomainītu ģenerālmajoru Alexander PLATZER.
                  
               
                     (4)
                  
                  
                     ES Militārā komiteja 2021. gada 25. novembrī piekrita Austrijas militāro iestāžu ieteikumam.
                  
               
                     (5)
                  
                  
                     Tādēļ Lēmums (KĀDP) 2021/5 būtu jāatceļ.
                  
               
                     (6)
                  
                  
                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā.
                  
               
                     (7)
                  
                  
                     Eiropadomes Kopenhāgenas sanāksmē 2002. gada 12. un 13. decembrī tika pieņemta deklarācija, kurā paziņots, ka mehānisms “Berlīne plus” un tā īstenošana attieksies vienīgi uz tām Savienības dalībvalstīm, kuras ir arī vai nu NATO dalībvalstis, vai programmas “Partnerattiecības mieram” locekles un kuras attiecīgi ir noslēgušas divpusējus drošības nolīgumus ar NATO,
                  
               IR PIEŅĒMUSI ŠO LĒMUMU.
         
            1. pants
            Ģenerālmajors Anton WESSELY ar šo no 2022. gada 20. janvāra tiek iecelts par ES spēku komandieri Eiropas Savienības militārajai operācijai Bosnijā un Hercegovinā.
         
         
            2. pants
            Lēmums (KĀDP) 2021/5 ar šo tiek atcelts.
         
         
            3. pants
            Šis lēmums stājas spēkā 2022. gada 20. janvārī.
         
         
            Briselē, 2022. gada 10. janvārī
            
               
                  Politikas un drošības komitejas vārdā –
               
               
                  priekšsēdētāja
               
               D. PRONK
            
         
         
            (1)  OV L 252, 28.7.2004., 10. lpp.
         
         
            (2)  Politikas un drošības komitejas Lēmums (KĀDP) 2021/5 (2020. gada 15. decembris), ar ko ieceļ ES spēku komandieri Eiropas Savienības militārajai operācijai Bosnijā un Hercegovinā un atceļ Lēmumu (KĀDP) 2019/783 (BiH/31/2020) (OV L 4, 7.1.2021., 8. lpp.).